Ƙasar da ke son wake-waken Kudancin Amurka - BBC Hausa
Ƙasar da ke son wake-waken Kudancin Amurka
http://www.bbc.com/hausa/multimedia/2016/04/160401_uganda_country_music
Takalman Kaboyi da rigunan shet da kade-kaden kudancin Amurka, na iya fiddo da hoton ainihin 'yan Kudancin Amurka, amma ga Dolly Parton da tawagar mawakanta suna da masu son wake-wakensu a duniya har ma da kasar Uganda. A shirin BBC na "SANIN KAI", mun ji
Maria Nakiweewa mai shekara 23 ta ce, "Na kai shekaru 10 ina sauraon wake-waken yankin kudancin Amurka. Ba kamar wake-waken Uganda ba ne. Muna son su, a jininmu yake."
Idan ka duba rigunan da hulunan malafa da takalan kaboyi duk suna cikin shigar mawakan Kudancin Amurka. Da yawa daga cikin masu son wadannan wake-wake har ya kasance suna kwaikwayar shigar mawakan kudancin Amurka maimaikon na kasarsu.
Masu son wake-waken kudancin Amurka Masu son irin wadannan wake-wake kan taru a Kampala babban birnin Uganda lokacin wani biki na musamman da ake yi shekara-shekara na wake-waken kudancin Amurka, inda ake tseren dawaki da kokawa cikin tabo da kuma wake-wake da kade-kade. A bara mawakin kudancin Amurka Holly Tucker, ne ya yi wasa a wajen taron.
Wakar da masu sauraro suka fi so a gidan rediyo one na Kampala ita ce ta Dolly Parton mai taken "Coat of Many Colours". Da BBC ta shaida mata haka, sai ta ce ita ma wannan wakar ta fi so kuma wakar na taba zukatan mutane da dama a duniya. Ta ce, "duk an sa mana tunanin mu dinga jin bamu kai matsayin da muke ba, ko dai a kan suturar da muke sanyawa ko wani abu daban. Kuma wannan ba abu ne mai kyau ba. Don haka sai na ji kamar wannan waka na saukaka jin zafin yadda muke ji."
Susie Nancy, da aka fi sani da Nansereko Susan Ta bayyana wannan wakar da taken "Lahira a idona." Ta ce, "Ina jin dadi, ina samun nutsuwa idan ina saurraon wake-waken kudancin Amurka. Wake-wake ne da ke sa mutane nishadi, har wani sa'in su saka ka taka rawa, ko su sanya ka kuka ko ka yi addu'a, ko su saka baccin nutsuwa."
Alvin Kivumbi dan shekara uku ma masoyin wake-waken na. Nancy ta ce, "Yana son wake-waken kudancin Amurka, kuma yana taka rawa duk sanda ya ji wakar."
Wake-waken sun sarkafe zuciyar 'yan Uganda. Churchill Olum, mai shekara 24 ya ce, "Suna da dadi sosai. A kowanne baiti sai ka samu wata gaskiya da ta shafi rayuwa." Ana kiran Churchill da suna Country Boy.
Country Boy ya fara kaunar wake-waken saboda mahaifinsa na son Dolly Parton. Ya ce, "Tun ina yaro nake sauraren wakokin kudancin Amurka, har ma hakan ya zamo wani bangare na rayuwata."
Wani yaro sanye da takalmin kaboyi a Kampala. Uganda ce kasa ta biyu da take da yawan matasa a duniya kuma wake-waken kudancin Amurka na sanya wadannan matasa nishadi.
Viola Namuwawu 'yar garin Bunga a wajen birnin Kampala, ta ce, "Wake-waken kudancin Amurka na dauke da sakonni na abubuwan da muke fuskanta a rayuwa, inda suke samar da maslaha ga matsalolinmi, sauran wakokin kuma su kan aike da sakonni soyayyar gaskiya. Za a gabatar da wani shiri kan wannan batu a BBC World Service ranar 15 ga watan Afrilu.